කොවිඩ් 19 වෛයිරසය ලොව පුරා පැතිරයාමත් සමඟ විදේශ රැකියාවල නිරත වී සිටින විදේශ ගත ශ්‍රී ලාංකික ශ්‍රමිකයින් සම්බන්ධව මැදිහත්වි කටයුතු කිරිමට විදේශ සේවා නියුක්ති කාර්යාංශය පියවරගෙන තිබෙනවා.ඒ අනුව විදේශ දූත මණ්ඩල 16ක කම්කරු සුභසාධන අංශ හා ඍජුව සම්බන්ධව අවශ්‍ය ක්‍රියාමාර්ග ගැනීමට විදේශ සේවා නියුක්ති කාර්යාංශයේ සභාපතිවරයා විසින් අදාල නිලධාරින්ට උපදෙස් ලබාදී ඇති බවයි එම කාර්යාංශයේ නිවේදනය කරන්නේ.ඒ අනුව විදේශ දූත මණ්ඩල 16 ක කම්කරු සුභසාධන අංශ වෙත දැනටමත් කාර්යාංශයේ කම්කරු සුබසාධන අරමුදල මඟින් වෙන්කර ඇති ප්‍රතිපාදන භාවිතාකර වසංගතයෙන් පීඩාවට පත් විදේශ ගත ශ්‍රී ලාංකික ශ්‍රමිකයින්ට අවශ්‍ය පහසුකම් සලසා ඇති බවයි විදේශ සේවා නියුක්ති කාර්යාංශය නිවේදනය කළේ.එම විදේශ දූත මණ්ඩල 16ක පිහිටි කම්කරු සුභසාධන අංශ අතරට අබුඩාබි, බහරේන්, සයිප්‍රස්, ඩුබායි, ඊශ්‍රායල්, ජෝර්දාන්, කුවේට්, ලෙබනන්,මැලේසියා, ඕමාන්, මාලදිවයින්, කටාර්, රියාද්, දකුණු කොරියාව සහ සිංගප්පූරුව අයත්.මේ අතර කොරෝනා වෛයිරසයෙන් විදේශ ගත ශ්‍රී ලාංකික ශ්‍රමිකයින් ආරක්ෂා කිරිම සඳහා මුඛ ආවරණ, අත් සේදුම්කාරක ඇතුළු පිරිසිදු කිරිමේ ද්‍රව්‍ය ලබාදීමට විදේශ දූත මණ්ඩල 16ක කම්කරු අංශ මඟින් කටයුතු කර තිබෙනවා.තවද මෙරට විශේෂඥ වෛද්‍යවරයකු සමඟ පැවැත්වු සම්මුඛ සාකච්ඡා මාලාවක් විදේශ සේවා නියුක්ති කාර්යාංශයේ මුහුණුපොත හරහා ප්‍රචාරය කිරිම මඟින් විදේශ ගත ශ්‍රී ලාංකික ශ්‍රමිකයිට වෛයිරසයෙන් ආරක්ෂා විමට ගත හැකි උපදෙස් ලබාදී ඇති බව එම කාර්යාංශය පවසනවා.මේ අතර විදේශ සේවා නියුක්ති කාර්යාංශය නිවේදනයක් නිකුත් කරමින් සඳහන් කර සිටියේ විදේශ දූත මණ්ඩලවල පිහිටි කම්කරු අංශයන්හි ක්ෂණික ඇමතුම් අංක හදුන්වාදීම මඟින් විදේශ ගත ශ්‍රී ලාංකික ශ්‍රමිකයින්ට වෛයිරසයෙන් ආරක්ෂා වීමට අවශ්‍ය උපදෙස් ලබාදෙන ලදී ඇති අතර සියලුම කම්කරු අංශ නිලධාරින් හා විදේශ සේවා නියුක්ති කාර්යාංශයේ උසස් නිලධාරින් සම්බන්ධවන පැය 24 පුරා ක්‍රියාත්මක whatsApp සමුහ කණ්ඩායමක් ( whatsApp Group ) ආරම්භකර එමඟින් තොරතුරු ලබාගැනීම, පැමිණිලි ලබාගැනිම හා සන්නිවේදනය කිරීම සාර්ථකව සිදුකිරීම නිසා ශ්‍රමිකයින්ගේ ගැටළු රැසකට මේ වන විටත් ක්ෂණිකව විසඳුම් ලබාදී ඇති බවයි.